Komisijos reglamentas (EB) Nr. 826/2001
2001 m. balandžio 27 d.
iš dalies keičiantis Reglamentą (EB) Nr. 590/2001, leidžiantį nukrypti ir iš dalies keičiantį Reglamentą (EB) Nr. 562/2000, nustatantį Tarybos reglamento (EB) Nr. 1254/1999 išsamias taikymo taisykles dėl galvijienos supirkimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1], ypač į jo 47 straipsnio 8 dalį,
kadangi:
(1) Komisijos reglamentu (EB) Nr. 590/2001 [2] su paskutiniais pakeitimais, padarytais Reglamentu (EB) Nr. 719/2001 [3], daroma nemažai Komisijos reglamento (EB) Nr. 562/2000 [4] pakeitimų ir leidžiančių nukrypti nuostatų siekiant susitvarkyti su išskirtine padėtimi rinkoje, nulemta su galvijų spongiformine encefalopatija (BSE) susijusių pastarojo meto įvykių. Vėliau kilusi snukio ir nagų ligos (SNL) epidemija verčia daryti tolesnius pakeitimus.
(2) Taikant išlygą Reglamento (EB) Nr. 562/2000 4 straipsnio 2 daliai, Reglamento (EB) Nr. 590/2001 1 straipsnio 2 dalies b punkte numatoma supirkti penkių šonkaulių priekinius ketvirčius. Atsižvelgiant į patirtį, reikėtų nustatyti kai kurias ketvirčių perėmimo taisykles.
(3) Reglamento (EB) Nr. 590/2001 1 straipsnio 3 dalyje yra numatyta galimybė pagal 2001 m. antrojo ketvirčio pirmųjų dviejų paraiškų konkursų sąlygas supirkti didesnio svorio skerdenas nei didžiausios leistinos, bet supirkimo kaina apribojama kaina už didžiausią leistiną svorį. Kalbant apie priekinių ketvirčių supirkimą, antrajame paraiškų konkurse jų supirkimo kaina apribojama 40 % kainos, mokamos už didžiausią skerdenų svorį.
(4) Todėl Reglamentą (EB) Nr. 590/2001 reikėtų iš dalies pakeisti.
(5) Atsižvelgiant į įvykių raidą, šis reglamentas turėtų įsigalioti tuoj pat.
(6) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 590/2001 iš dalies pakeičiamas taip:
1) 1 straipsnio 3 dalis pakeičiama taip:
"3. Nepaisant Reglamento (EB) Nr. 562/2000 4 straipsnio 2 dalies g punkto, 2001 m. antrąjį ketvirtį didžiausias jame nurodytų skerdenų svoris turi būti:
- 430 kg pirmajam paraiškų konkursui; tačiau daugiau kaip 430 kg sveriančios skerdenos gali būti superkamos intervencijai, bet jų supirkimo kaina neturi viršyti kainos už didžiausią svorį,
- 430 kg antrajam paraiškų konkursui; tačiau daugiau kaip 430 kg sveriančios skerdenos gali būti superkamos intervencijai, bet jų supirkimo kaina neturi viršyti kainos už didžiausią svorį; ketvirčių supirkimo kaina neturi būti daugiau kaip 40 % didesnė už kainą, mokamą už didžiausią skerdenų svorį,
- 410 kg trečiajam ir ketvirtajam paraiškų konkursams,
- 390 kg paskutiniesiems dvejiems paraiškų konkursams.";
2) 1 straipsnyje po 5 dalies įrašoma ši 5a dalis:
"5a. Jei perimami tik ketvirčiai, nepaisant Reglamento (EB) Nr. 562/2000 17 straipsnio, intervencinė agentūra juos priima intervencijai tik tuomet, kai šie pateikiami kartu su atitinkamais užpakaliniais ketvirčiais, kad būtų galima patikrinti skerdenų didžiausią svorį, pateikimo formą ir klasifikaciją.
Tačiau tuomet, kai per pirminį patikrinimą priekiniai ir užpakaliniai ketvirčiai tikrinami remiantis to straipsnio 3 dalyje nurodytomis sąlygomis, tikrinimo metu priimti priekiniai ketvirčiai gali būti pateikiami be užpakalinių, kaip galutinai priimama intervenciniame centre, ten juos atvežus užplombuotose transporto priemonėse."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. balandžio 27 d.